**SVEUČILIŠTE U ZAGREBU**

**STOMATOLOŠKI FAKULTET**

**GUNDULIĆEVA 5**

**10000 ZAGREB**

**OIB: 70221464726**

**RKP: 01870**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

Financijski plan Stomatološkog fakulteta Sveučilišta u Zagrebu za 2024. godinu izrađen je prema metodologiji propisanoj Zakonom o proračunu, Zakonom o fiskalnoj odgovornosti, podzakonskim aktima kojima se regulira provedba zakonskih regulativa kao što su Pravilnik o proračunskim klasifikacijama i Pravilnik o proračunskom računovodstvu i Računskom planu, pridržavajući se Uputa Ministarstva financija i Uputa za izradu Proračuna Ministarstva znanosti i obrazovanja za razdoblje 2024. – 2026. godine.

Sadržaj i postupak donošenja Financijskog plana propisan je u čl. 33. – 39. Zakona o proračunu (NN br. 144/21). Financijski plan Stomatološkog fakulteta za 2024. godinu usvojen je od strane Fakultetskog vijeća 21. prosinca 2023. godine, te rebalans 11. srpnja 2024. godine sukladno Statutu ustanove.

Izrada Financijskog plana zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Sadržaj, podnošenje i donošenje Izvještaja o izvršenju Financijskog plana proračunskog korisnika propisani su u čl. 81. – 87. Zakona o proračunu (NN 144/21). Izvještajem o izvršenju Financijskog plana omogućuje se praćenje ostvarenja planiranih pozicija prihoda, primitaka, rashoda, izdataka, viškova i manjkova unutar jedne proračunske godine.

Financijski plan Stomatološkog fakulteta za 2024. godinu čine prihodi i rashodi raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja. Donesen je na razini skupine (druga razina) ekonomske klasifikacije, dok se izvršenje prati na razini odjeljka ekonomske klasifikacije (četvrta razina).

**SAŽETAK OPĆEG DIJELA**

Opći dio Financijskog plana za 2024. godinu sastoji se od Računa prihoda i rashoda, te prenesenog viška prihoda iz prethodnih godina.

Strukturu Financijskog plana čine:

* prihodi poslovanja i prihodi od nefinancijske imovine: 9.030.375,00 eura,
* rashodi poslovanja: 8.105.969,00 eura,
* rashodi za nabavu nefinancijske imovine: 677.119,00 eura,
* višak prihoda prenesen iz prethodnih godina: 2.076.628,08 eura.

**PRIHODI I PRIMICI**

Ukupni prihodi za 2024. godinu planirani su u iznosu 9.030.375,00 eura, a ostvareni su u razdoblju siječanj – lipanj 2024. godine u iznosu 4.799.915,11 eura.Pregled planiranih i ostvarenih prihoda prema ekonomskoj klasifikaciji na razini skupine daje se u analitičkom prikazu:

***VRSTA PRIHODA Plan Ostvarenje Indeks***

**UKUPNI PRIHODI 9.030.375,00 4.799.915,11 53,15**

PRIHODI POSLOVANJA 9.029.375,00 4.799.622,26 53,16

 - pomoći iz inozemstva i od

 subjekata unutar općeg proračuna 145.120,00 74.554,58 51,37

 - prihodi od financijske imovine 0,00 2,03 #DIV/0!

 - prihodi od upravnih i administrativnih

 pristojbi, pristojbi po posebnim

 propisima i naknada 1.579.806,00 531.352,12 33,63

 - prihodi od prodaje proizvoda i robe

 te pruženih usluga i prihodi od donacija 507.045,00 306.770,52 60,50

 - prihodi proračuna 6.797.404,00 3.886.943,01 57,18

- prihodi od prodaje nefinancijske imovine 1.000,00 292,85 29,29

Prema izvorima financiranja, prihodi za 2024. godinu planirani i ostvareni u razdoblju siječanj – lipanj 2024. godine kako slijedi:

***VRSTA PRIHODA Plan Ostvarenje Indeks***

**UKUPNI PRIHODI 9.030.375,00 4.799.915,11 53,15**

- opći prihodi i primici 6.797.404,00 3.886.943,01 57,18

- vlastiti prihodi 467.331,00 261.239,34 55,90

- prihodi za posebne namjene 1.579.806,00 531.352,12 33,63

- ostale pomoći 145.120,00 74.554,58 51,37

- ostali programi EU 0,00 0,00 #DIV/0!

- donacije 39.714,00 45.531,19 114,65

- prihodi od prodaje nefinancijske imovine 1.000,00 292,85 29,29

Ukupno planirani prihodi za 2024. godinu iznose 9.030.375,00 eura, a u razdoblju siječanj – lipanj 2024. godine realizirani su u iznosu 4.799.915,11 eura, što je 53,15% plana.

Prihodi poslovanja sadrže prihode iz nadležnog proračuna, prihode od vlastitih usluga i prodane robe, prihode po posebnim propisima, pomoći od inozemnih vlada i subjekata unutar istog proračuna, pomoći od institucija i tijela EU i donacije.

Pomoći iz inozemstva (darovnice) i od subjekata unutar općeg proračuna – odstupanje u odnosu na prošlu godinu jer u ovoj godini nije bilo prihoda od refundacija za putne troškove za održavanje nastave u Mostaru (konto 6311) te nije bilo prihoda u odnosu na prošlu godinu kada su nam bila doznačena bespovratna financijska sredstava koja smo prijavili putem Jednostavne izravne dodjele iz Fonda solidarnosti Europske unije (konta 6323 i 6324). Tekući prijenosi između proračunskih korisnika istog proračuna i Tekući prijenosi između proračunskih korisnika istog proračuna temeljem prijenosa EU sredstava u odnosu na prošlu godinu više su izvršeni, jer su nam u ovoj godini doznačena sredstva koja se odnose na zadnju isplatu za završene projekte u prošloj godini. Promijenjen je model doznake sredstava, zadnja doznaka se isplaćuje tek nakon završetka projekta, ne kao do sada unaprijed i u ovoj godini smo imali više ugovorenih financijskih potpora za Erasmus + mobilnosti.

Prihode od upravnih i administrativnih pristojbi, pristojbi po posebnim propisima i naknada čine u najvećem opsegu prihodi od školarina za Sveučilišni Integrirani prijediplomski i diplomski studij Dentalna medicina na engleskom jeziku i prihodi od školarina za poslijediplomski doktorski studij Dentalna Medicina, koji se uplaćuju tijekom upisa u novu akademsku godinu 2024./2025. Iz razloga što se većina tih prihoda ostvaruje u drugom polugodištu realizacija ovih prihoda iznosi 33,63% ukupnog godišnjeg plana.

Planirane prihode od prodaje proizvoda i robe te pruženih usluga i prihodi od donacija čine prihodi od prodaje pruženih usluga i donacija dobivenih od poslovnih subjekata izvan općeg proračuna, udruga, pravnih i fizičkih osoba. Prihodi od pruženih usluga su u odnosu na prošlu godinu manje izvršeni, odnose se na manji broj upisanih studenata na poslijediplomske sveučilišne specijalističke studije Dentalna medicina i Dentalna implantologija. Donacije su u odnosu na prošlu godinu više izvršene, bilo je više donacija za provedbu studentskih skupova i radionica.

Prihodi iz nadležnog proračuna za financiranje rashoda poslovanja izvršeni su 57,18% od ukupnog godišnjeg plana. Prihodi koji su obuhvaćeni su: plaće i materijalna prava zaposlenika, sredstva za studentske programe iz državnog proračuna za aktivnosti redovne djelatnosti, te sredstva za financiranje nastavne i znanstvene djelatnosti temeljem aktivnosti Programskog financiranja javnih visokih učilišta. Izvršenje plana iznad 50% odnosi se na povećanje za plaće temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama, u odnosu na prošlu godinu uplaćeno je više sredstava za temeljno financiranje znanstvene i umjetničke djelatnosti Sveučilišta u Zagrebu i temeljem kolektivnog ugovora doznačena su sredstva za godišnju nagradu za Uskrsne blagdane.

Prihodi od prodaje dugotrajne imovine sadrže prihode od uplata za stambene objekte, koje su zaposlenici fakulteta dobili za vrijeme bivše države, i otplaćuju rate u manjim paušalnim iznosima.

**RASHODI I IZDACI**

Ukupni rashodi za 2024. godinu planirani su u iznosu 9.483.088,00 eura, a ostvareni su u razdoblju siječanj – lipanj 2024. godine u iznosu 4.477.065,56 eura, što je 47,21% u odnosu na godišnji plan. Pregled rashoda prema ekonomskoj klasifikaciji na razini skupine daje se u analitičkom prikazu:

***VRSTA RASHODA Plan Ostvarenje Indeks***

**UKUPNI RASHODI 9.483.088,00 4.477.065,56 47,21**

1. RASHODI POSLOVANJA 8.805.969,00 4.450.021,20 50,53

- rashodi za zaposlene 6.978.585,00 3.735.237,05 53,52

- materijalni rashodi 1.818.384,00 709.038,38 38,99

- financijski rashodi 6.500,00 2.735,77 42,09

- naknade građanima i kućanstvima 2.500,00 3.010,00 120,40

2. RASHODI ZA NABAVU

 NEFINANCIJSKE IMOVINE 677.119,00 27.044,36 3,99

- rashodi za nabavu proizvedene

 dugotrajne imovine 677.119,00 27.044,36 3,99

Prema izvorima financiranja, u razdoblju siječanj – lipanj 2024. godine, rashodi su ostvareni kako slijedi:

- 3.584.259,16 eura iz općih prihoda i primitaka, izvor 11, 80,06% ukupnih rashoda;

- 220.591,68 eura iz vlastitih prihoda, izvor 31, 4,93% ukupnih rashoda;

- 591.765,59 eura iz prihoda za posebne namjene, izvor 43, 13,22% ukupnih rashoda;

- 52.528,50 eura iz ostalih pomoći, izvor 52, 1,17% ukupnih rashoda;

- 27.756,85 eura iz donacija, izvor 61, 0,62% ukupnih rashoda.

Uzimajući u obzir apsolutne vrijednosti planiranih i ostvarenih rashoda s obzirom na izvore financiranja, vidljivo je da ostvareni rashodi razmjerno prate planirane vrijednosti.

Rashodi poslovanja planirani su za 2024. godinu u iznosu 8.805.969,00 eura, a u razdoblju siječanj – lipanj 2024. ostvareni su u iznosu 4.450.021,20 eura, što je 50,53% plana. Rashodi poslovanja sadrže rashode za zaposlene, materijalne rashode, financijske rashode i naknade građanima i kućanstvima.

Rashode za zaposlene čine plaće koje se isplaćuju sukladno važećim kolektivnim ugovorima za javne službe i djelatnosti visokog obrazovanja kao i ostalim zakonskim i podzakonskim aktima, plaće za zaposlene na projektima Hrvatske zaklade za znanost, na plaće za zaposlene koji sudjeluju pri izvođenju nastave na studiju Dentalne medicine na engleskom jeziku, ostala materijalna prava kao što su jubilarne nagrade, pomoći, regres i ostalo, te doprinosi na plaće. Ostvarenje ove skupine rashoda iznosi 53,52% plana, a dotični rashodi čine 83,94% ukupnih rashoda poslovanja.

Najveću stavku u okviru materijalnih rashoda poslovanja čine rashodi za intelektualne usluge koje se odnose na vanjske suradnike zbog suradnje kod izvođenja studija Dentalne medicine na hrvatskom i engleskom jeziku. Ostali rashodi koji su planirani u ovoj skupini odnose se na: pokrivanje troškova kod organizacije i izvođenja tečajeva trajne izobrazbe, stručnog usavršavanja, znanstveno istraživačkih troškova, na materijalne rashode za provođenje projekata HRZZ-a i ostalih projekata, tekuće i investicijsko održavanje, te na provođenje aktivnosti namjenskih donacija koje financiraju neprofitne organizacije za provedbu studentskih projekata. Ostvarenje ove skupine rashoda iznosi 38,99% plana, a materijalni rashodi čine 15,93% rashoda poslovanja.

Financijski rashodi odnose se na sve vrste kamata sukladno proračunskim propisima, te na usluge platnog prometa, usluge vođenja poslovnog računa sukladno ugovoru s poslovnom bankom, te na sve ostale bankarske usluge. Ovi rashodi financiraju se iz vlastitih prihoda, te djelomice iz proračuna, a ostvarenje plana za prvo polugodište 2024. godine iznosi 42,09%, dok 0,06 % čini ukupne rashode poslovanja. Realizacija ovih rashoda odnosi se na troškove za provedbu bankovnih transakcija u inozemstvo, negativne tečajne razlike, usluge platnog prometa i zatezne kamate koje se odnose na isplate razlike plaće u visini 6% na temelju pravomoćnih sudskih presuda u javnim službama.

Naknade građanima i kućanstvima odnose se na rashode za nagrade studentima za izvrsnost na studiju Dentalne medicine na hrvatskom i engleskom jeziku. Izvršenje je veće u odnosu na financijski plan jer smo ove godine isplatili veći broj studentskih nagrada u odnosu na prošlu godinu. Ostvarenje ove skupine rashoda iznosi 120,40% plana, a naknade građanima i kućanstvima čine 0,07% rashoda poslovanja.

Rashodi za nabavu nefinancijske imovine planirani za 2024. godinu u iznosu 677.119,00 eura, a ostvareni su u iznosu 27.044,36 eura, što je 3,99% plana. Planirana sredstva za nabavu proizvedene dugotrajne imovine namijenjena su za: radove na uređenju dijela pročelja na lokaciji Gundulićeva 5, nabavu operacijskih dentalnih mikroskopa prema provedenom otvorenom postupku javne nabave, nabavu medicinska opreme dentalnog lasera za meka i tvrda tkiva od sredstava Hrvatske zaklade za znanost u okviru znanstveno istraživačkog projekta, ulaganja u računalne programe za uredsko poslovanje, kadrovsku evidenciju i knjigovodstvo, potrebe redovne djelatnosti Fakulteta prema prioritetima tekućeg poslovanja te za potrebe obavljanja određenih razvojnih aktivnosti. Daljnje izvršenje ovih rashoda u drugoj polovici 2024. godine realizirat će se sukladno navedenim potrebama i njihovoj dinamici provedbe.

**PRIJENOS SREDSTAVA IZ PRETHODNE U SLJEDEĆU GODINU**

Preneseni višak prihoda u 2024. godinu iznosi 2.076.628,08 eura, a ostvareni višak na polugodištu se najvećim dijelom odnosi na sredstva dobivena iz izvora 11 za temeljno financiranje znanstvene i umjetničke djelatnosti Sveučilišta u Zagrebu.

Izvor 31 – 254.791,81 EUR, višak vlastitih sredstava ostvaren u prethodnim razdobljima prenosi se u sljedeće razdoblje i koristit će se za pokriće redovitog poslovanja Fakulteta, kao i za rashode nabave nefinancijske imovine.

Izvor 43 – 1.783.166,58 EUR, višak namjenskih sredstava ostvaren u prethodnim razdobljima prenosi se u sljedeće razdoblje i koristit će se za pokriće redovitog poslovanja Fakulteta, kao i za rashode nabave nefinancijske imovine.

Izvor 51 – 25,16 EUR, višak sredstava od pomoći EU prenosi se u sljedeće razdoblje i koristit će se za pokriće rashoda ugovorenih projekata.

Izvor 52 – 38.545,95 EUR, višak sredstava od ostalih pomoći prenosi se u sljedeće razdoblje i koristit će se za pokriće rashoda ugovorenih projekata.

Izvor 61 – 98,58 EUR, višak sredstava od donacija utrošit će se namjenski u skladu s ugovorenim donacijama.

**STANJE NOVČANIH SREDSTAVA**

|  |  |  |
| --- | --- | --- |
|  | Stanje novčanih sredstava na dan 01.01.2024. | Stanje novčanih sredstava na dan 30.06.2024. |
| Stanje novčanih sredstava u eurima | 2.110.513,06  | 2.402.556,69  |

Zagreb, 11. srpnja 2024.

 Dekanica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Zrinka Tarle